344 
BÖCKH JÁNOS: 
16 évvel befejeztetvén, főképen az ezen városrész vágóliídjainak vízzel való ellátá¬ 
sára ; a második, 9 év óta közhasználatban lévő passyi kút pedig leginkább a 
Bois de Boulogne-féle park vízszükségleteinek fedezésére állíttatott elő. 
Páris városa még azzal sem elégedvén meg, újabb időben arra határozta 
magát, hogy tekintettel a már fenálló két artézi kút kitűnő eredményeire — még 
három új artézi kutat furasson, melyek tettleg kivitel alatt lévén, rövid idő alatt 
be leendnek f jezve. 
Ha a Páris városában létrejött artézi kutaknak előállítási költségei más 
modorú vízvezetékeivel összehasonlíttatnak, akkor a legegyszerűbb számításból 
kiviláglik, miszerint egy artézi kút legfeljebb két esztendő alatt nem csak kamattal 
együtt téríti meg a befordított tőkét és ez idő után úgy szólván semmibe sem 
kerül, hanem hogy az ezentúl használt víz tiszta nyereség, holott minden más¬ 
nemű vízvezetéknél — a mint fent is már megérintetett — folyvást drága tüzelő 
anyag, gépek, felügyelet és költséges javítások igényeltetnek. Szolgáljon ennek 
okadatolására Párisnak fenemlített 300 öl mélységű Passy-i artézi kútja, mely 
minden 24 órában 316,500 köbláb vagyis 175,833 akó 25Va lábnyira felszökő vizet 
szolgáltat. 
Ezen kútnak előállítása rendkívüli nehézségekkel lévén összekötve, egy millió 
frankba került, ellenben egy esztendő alatt a párisi vízárak szerint (egy köbméterre 
80 frankot számítva) 800,000 frankot jövedelmezett. 
Tekintettel a fentebbiekben elősoroltakra, alulírt alválasztmány azon meg¬ 
győződésre jutván, miszerint egy artézi kútnak Pesten való előállítása — habár 
annak létesítése a vízvezetéket nélkülözhetővé nem teendi is — bizonyos vízszük¬ 
ségletek fedezésére nem csak felette kívánatos, hanem hogy az a városra nézve 
egyszersmind jövedelmező is leend, — egyedül azon kérdésnek fejtegetésére indí¬ 
tották : milyen költséget igényelhetne egy ily kútnak furatása, miután a főkérdést: 
váljon a siker némi valószínűségével Pesten egy artézi kútnak előállítása meg- 
kisérthető-e s minő vizet eredményezend, a Zsigmondy Vilmos úrnak a Margit¬ 
szigeten a folyó évben a legfényesebb sikerrel végbe vitt kút fúrása véglegesen 
megfejtette. 
A margitszigeti artézi kút ugyanis csak is 7 küvelyknyi átmérővel bírván, 
24 óra alatt 18 lábnyi magasságban a földszín felett 60,000 vagy 107,400 köbláb, 
2 lábnyira a földszín felett pedig 180,000 köbláb, vagyis 100,000 akó, és a mint 
ezt Molnár gyógyszerész úr vegybontásának 7. alatt ide mellékelt eredménye bebi¬ 
zonyította, igen tiszta, a legkülönszerűbb czélokra használható 35 B. fokú hévvizet 
szolgáltat. 
Mielőtt Zsigmondy Vilmos úr a kút fúrásához hozzá fogott volna, mely is a 
múlt év deczember 23-án indíttatott meg, általa már két héttel korábban, azaz 
ugyanazon hó 12-én egy, a magyar földtani társulatnál tartott értekezésben 
a 7. alatt ide mellékelt évkönyv 208-ik lapja * szerint kimutatta volt, miszerint 
Pest városában egy artézi kútnak fúrása a siker legnagyobb valószínűségével kisért¬ 
hető meg. Mind ez, mind pedig Zsigmondy úrnak Pest városa tanácsához a múlt 
év november 14-én a városligeti rondeauban saját költségén mélyesztendő artézi 
* Itt tévedés van, s azt hiszem, hogy a Munkálatok III. kötetének 190—191. 
lapja értetik. 
